**LĒMUMS**

Liepājā

|  |  |
| --- | --- |
| 2023. gada 21. decembrī |  Nr.448/14(prot. Nr.14, 11.§) |

Par grozījumiem sadarbības līgumā

ar Valsts ieņēmumu dienestu

Ņemot vērā, ka 2021. gada 20. decembrī ir noslēgts sadarbības līgums ar Valsts ieņēmumu dienestu par informācijas sniegšanu tiešsaistes režīmā, izmantojot Valsts reģionālās attīstības aģentūras E-pakalpojumu infrastruktūru, un Valsts reģionālās attīstības aģentūra ir veikusi Valsts informācijas sistēmu savietotāja infrastruktūras modernizāciju, ieviešot tā tehnoloģisko pēcteci – API Pārvaldnieku, ar kuru tiek aizstāts esošais Valsts informācijas sistēmu savietotāja Pieprasījumu serviss, pamatojoties uz Pašvaldību likuma 10. panta pirmās daļas pirmo teikumu un Valsts pārvaldes iekārtas likuma 61. pantu, Liepājas valstspilsētas pašvaldības dome **nolemj:**

1. Noslēgt vienošanos par grozījumiem 2021. gada 20. decembra sadarbības līgumā (pielikumā) par informācijas sniegšanu tiešsaistes režīmā, izmantojot Valsts reģionālās attīstības aģentūras Valsts informācijas sistēmu savietotāja (E-pakalpojumu) infrastruktūru ar Valsts ieņēmumu dienestu.

2. Pilnvarot Liepājas valstspilsētas pašvaldības izpilddirektoru Liepājas valstspilsētas pašvaldības vārdā parakstīt 1. punktā minēto vienošanos.

3. Liepājas valstspilsētas pašvaldības domes priekšsēdētājam kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | IT daļai, Datu aizsardzības daļai, Finanšu pārvaldei, Attīstības pārvaldei |